
\. Notatur in margine crux nigro atramento scripta. 


4424 (ci) Lalran, 5 decembre 1301. 

De ex cessibus a rege Franciae commissis et de nunciis Ro- 
mam ab eodem mittendis kalendis novembris, tempore quo 
praelati regDi Franciae ibidem de eisdem cum papa consu- 
lent *. 

Charissimo in Christo filio Philippo , regi Francie illus 
tri . Asculta, fili carissime, precepta patris et ad doc- 
trinam magistri, qui geret Illius vices in terris qui solus 
est magister et dominus, aurem tui cordis inclina, vis- 
cerose sancte Matris Ecclesie amonitionem libenter 
excipe et cura efficaciter adimplere 2 ut in corde contrito 
ad Deum reverenter redeas , a quo, per desidiam vel de- 
pravatus consilio, nosceris recessisse ac Ejus et nostris be- 
neplacitis te devote conformes. Ad te igitur sermo noster 
dirigitur, tibi paternus amor exprimitur et dulcia matris 
ubera exponuntur. Campum siquidem militie humane 
mortalitatis ingressus, renatus sacri fonte baptismatis, 
renuntians diabolo et pompis ejus, non quasi hospes et 
advena, sed jam domestieus lidei et civis sanctorum 
effectus, ovile dominicum intravisti, colluctaturus non 
solum contra carnem et sanguinem, sed etiam contra 
aereas potestates mundique rectores presentium tene- 
brarum, sic veri Noe es arcam ingressus, extra quam 
nemo salvatur, catholicam scilicet ecclesiam, unam 1 2 3 
columbam, immaculatam unici Christi sponsam, in(qua) 
Christi vicarius Petrique successor primatum noscitur 
obtinere, qui, sibi collatis clavibus regni coelorum, judex 
a Deo vivorum et mortuorum constitutus agnoscitur, ad 
quem sedentem in judicii solio dissipare pertinet suo 
intuitu omne malum. Hujus profecto sponce 4 , que de coelo 
descendit, a Deo parata sicut sponsa ornata viro suo, 
Romanus Pontifex capud existit. Nec habet plura capita 


1. Notatur in margine crux nigro atramento scripta. Hac 
epistola non legitur integraliter in regesto, multae sententiae 
ejusdem erasae sunt jussu papae Clementis V, prout manda- 
tum fuit in inscriptione : t Corrigatur secundum notam » quae 
adhuc legitur, quanquam deprehenduntur conatus eam era- 
dendi, in margine ad lineam decimam nonam, et prout constat 
ex protocollo, cujus mentionem jam fecimus et quod commemo- 
rat haec inscriptio in margino sceculo XVII aut XVIII exa- 
rata: « Pugina infra 140 dicitur quod rasurae istae factae fue- 
runt de mandato Clementis pp. V. ». Sententiae erasae impressae 
sunt italicis caracteribus. Epistolam edimus ex textu a Dupuy 
edito, collato cum regesto in partibus ibidem servatis et cum 
textu asservato in exemplari processus adversus Bonifacium 
VIII quod asservatur in tabulario Vaticano X, 193, p. 303. 

2. Ms : et infra. 

3. Falso apud Dupuy : veram. 

4. Haec verba rescripta fuerunt. 

monstruosa , cum sit sine macula , sine ruga , nec habens 
aliquod inhonestum L 

Sane , fili , cnr zs/n direxerimus 2 , immininente necessitate 
ac urgente conscientia , expressius aperimus. Constituit 
enim nos Deus , /ice/ insufficientibus meritis , snper re^es e/ 
regna , imposito nobis jugo Apostolice servitutis , ad evel- 
lendum, destruendum , disperdendum , dissipandum , edi fi- 
candum atque plantandum sub ejus nomine et doctrina , e/ 
n/, gregem pascentes dominicum , consolidemus infirma , 
sanemus egrota, alligemus fracta et reducamus abjecta , 
vinumque infundamus et oleum vulneribus sauciatis. 
Quare , /?/z carissime, nemo tibi suadeat, quod superiorem 
non habeas et non subsis summo jerarche ecclesiastice j er ar- 
chie, nam desipii qui sic sapit , et pertinaciter hoc affir- 
mans convincitur 3 infidelis , nec est intra boni pastoris 
ovile ; et , licet de singulis regibus et principibus sub fide 
militantibus Christiana , joro eorum salute, sollicite cogite- 
mus , er^a /e tamen officii nostri debitum eo amplius eoque 
carius et attentius dirigere debemus et exequi quo majore 4 
personam tuam paterna et materna caritate complectimur , 
e/ non solum te, sed et progenitores, domum et regnum tua 
in diversis nostris statibus , plena et pura sumus benevo- 
lentia prosecuti. Nec possumus, cum non debeamus , pre - 
terire silentio , quin ea, per que oculos divine majestatis 
offendis , nos perturbas, gravas subditos , ecclesias et eccle- 
siasticas secularesve personas opprimis et affligis, nec non 
pares , comites et barones, aliosque nobiles et universitates 
ac populum dicti regni mullosque diversis angustiis scanda- 
lisas, tibi apertius exprimamus. Profecto erga hactenus 
servasse nos novimus ordinem caritatis, interdum persona- 
liter per nos ipsos, dum nos minor status haberet , ac, 
postquam nos Dominus provexit ad apicem Apostolice di- 
gnitatis, per multiplices litteras, solemnes nostros et tuos 
nuncios, prelatos et comites, alios domesticos nostros et 
tuos , te , opportunis studiis et temporibus, inducendo, ut 
errata corrigeres, emendares excessus, regnum tuum in 
pacis dulcedine ac tranquillitate disponeres ac cleri et 
populi gravaminibus abstineres, tuoque jure contentus in 
aliorum injuriam occupalrices non extenderes manus tuas. 
Sed quod te correxeris, quod in te salutis semina sata, ut 
vellemus, fructificaverint > non videmus ; quin immo, delin- 
quendi licentiam et multiplicandi peccata videris, proh 
dolor, in consuetudine produxisse 5 , et, ut aliqua explica - 
biliter inferamus : ecce quod, licet pateat manifeste ac 

1. Haec verba rescripta fuerunt. Post « inliones’um » 1 igitur: 
et infra. 

2. Apud Dupuy : dixerimus. 

3. Ms : committitur. 

4. Ms : majora. 

5. Apud Dupuy : in consuetudinem deduxisse . 


explorati juris exis tat, quod in ecclesiasticis dignitatibus, 
personatibus et beneficiis, canonicatibus el prebendis, va- 
cantibus in curia vel extra curiam Romanam, pontifex 
summam et potiorem obtinet potestatem, ad te tamen hu- 
jusmodi ecclesiarum, dignitatum, personatuum, beneficio- 
rum, canonicatuum collatio non potest quomodolibet perti- 
nere nec pertinet, nec per tuam collationem in ipsis vel 
eorum aliquo potest alicui jus adquiri, sine auctoritate vel 
consensu Apostolice Sedis , tacitis vel expressis, quos qui 
acceperit et se denegat accepisse, eis per ingratitudinem est 
privandus, et etiam ille qui permissa vel concessa abubitur 
potestate, el qui contrarium tibi suadet est contrarius ve- 
ritati, nichilominus tu, metas et terminos tibi 1 positos ir- 
reverenter excedens, et factus impatiens , super hoc inju- 
riose obvias ipsi Sedi , ej usque collationes, canonice factas, 
exeeutioni mandari non sustines sed impugnas, quamvis 
tuas, qualitercumque factas, precedere 2 dinoscuntur : et, 
cum in judicio esse debeat distinctio personarum, tu tamen , 
in propriis causis, jus tibi dicere, et, non in communi, sed in 
proprio judicio , paries actoris et judicis sortiris 3 , et, si 
quemquam injuriari tibi reputas, contemnis de ipso con- 
queri coram competenti judice , seu etiam coram nobis, 
quantumcumque injuriatus sit persona ecclesiastica vel 
mundana, de regno tuo vel extra, et de illatis per te vel 
tuos injuriis atque damnis, ac, de tuis et tuorum excessibus , 
recusas per aliquem judicari , et ad saisienda et occupanda 
ecclesiastica bona et jura, pro libito voluntatis, occupa- 
trices manus extendis in casibus tibi non concessis ab ho- 
mine vela jure. Prelatos insuper et alias personas ecclesias- 
ticas, tam religiosas quam seculares, regni tui etiam super 
personalibus 4 actionibus, juribus et immobilibus bonis, que 
a te non tenentur in feudum , ad tuum judicium pertrahis 
et coarctas, el inquestas fieri facias et detineri tales, licet 
in clericos et personas ecclesiasticas nulla sit laicis attri 
buta potestas : preterea contra injuriatores et molestatores 
prelatorum et personarum ecclesiasticarum eos spirituali 
gladio, qui eis competit , uti libere non permittis, nec juris- 
dictionem eis competentem in monasteriis seu locis ecclesias- 
ticis, quorum recipis guardiam vel custodiam vel a prede- 
cessoribus tuis receptam proponis, pateris exercere ; quin 
potius sententias seu processus, per dictos prelatos ac per- 
sonas ecclesiasticas licite promulgatos et latos, si tibi non 
placeant , directe vel indirecte revocare compellis. Et, quod 
tacere nolumus, Lugdunensem ecclesiam, tam nobilem, tam 
famosam, tam caram in pr edicte Sedis pectore constitutam , 
que in spiritualibus et temporalibus hactenus re florebat, tu 

1. Ms : tuos. 

2. Ms : procedere. 

3. Ms : sortiaiis. 

4. Ms : personatibus. 

et lui injuriosis gravaminibus et excessibus ad tantam 
inopiam et oppressionis angustiam deduxistis , quod vix 
adicere poterit ut resurgat , quam constat non esse infra 
limites regni tui, nosque , qui quandoque fuimus canoni- 
cus in eadem ecclesia ejusque libertatum , privilegiorum et 
jurium notitiam plenam habemus, non revocamus in dubium 
quod injuriose nimis tractas eandem. Vacantium etiam 
regni tui ecclesiarum cathedralium redditus et proventus , 
quos tu et tui appellatis regalia , per abusum tu et ipsi tui 
non moderate consumitis : sic fit, ut , quorum custodia fuit 
ab initio regibus pro conservatione commissa, nunc ad con- 
sumptionis noxam discriminose deveniant et discriminosis 
abusibus exponantur. Quod enim custodiendum est rapitur 
et quod conservandum illicite devoratur , et custodes sunt 
lupi rapaces effecti, et sub pretexlu custodie status eccle- 
siarum et personarum ecclesiasticarum dispendia perfert, 
damna sustinet et miserabiles 1 sortitur eventus, primeve 
conservationis spe utique defrandalus. Et quidem prelati 
[et] ecclesiastice persone, nedum hii quos regni lui continet 
incolatus, sed per illud alienigene etiam transeuntes, bona 
propria mobilia de regno ipso nequaquam extrahere permit- 
tuntur, ex quo diversu patiuntur incommoda, et qui super 
hoc libero uti debent arbitrio, servitutis jugo premuntur . 
Ac, ut de mutatione monete aliisque gravaminibus et inju- 
riosis processibus, per te ac tuos magnis et parvis regni 
ejusdem incolis irrogatis et habitis contra eos, qui pro - 
cesus temporis explicari poterunt, taceamus ad presens, 
qualiter in premi ssis et aliis libertas ecclesiastica et immu- 
nitas tuis sunt enervate temporibus, qualiter tu a sacris et 
piis, providis et maturis progenitorum tuorum vestigiis, 
que per universi mundi climata emitebant 2 illustrissimos 
radios claritatum, degenerare noscaris. Nempe multorum 
ad nos insinuatio clamosa perducit, ac, nedum in regno 
ipso sed in diversis mundi partibus, innotescit, et ecclesie 
dicti regni , que solebant hactenus libertatibus et quiete 
vigere, nunc facta sunt sub tributo, sicut luctuosus clamor 
earum sub intolerabili persecutione testatur . Nec ignoras 
quod super iis et consimilibus de 3 te ad Deum , nec non ad 
te, sepius nedum sepe, clamavimus et exaltavimus vocem 
nostram, annunciavimus scelera, delicta deteximus , spe- 
rantes te ad penitentiam salubriter revocare et adeo desu- 
davimus in clamando, quod rauce facte sunt fauces nostre ; 
sed tu, velut aspis surda, obturasti aures tuas, et nostra 
salubria monita non audisti nec recepisti ea velut medica- 
menta curantis. Verum, licet ex premissis contra te sumere 
arma, pharetram atque arcum non indigne nec injuste 
possemus, ut te a tanto revocaremus invio ad semitam 

4. Ms : miabilis. 

2. Ms : enitebant. 

3. Ms : ad. 


reducendo salutis, adhuc nichilominus , dum tamen filiali- 
ter metuas , hec libi pre significare decrevimus, ut saniori 
ductus consilio a facie arcus inflexibilis sententie potius, 
imo prorsus, effugias, quam exspectes debite judicium ul- 
tionis, cum tutius dignoscitur ante casum occurrere quam 
remedium querere post ruinam. Cum autem nos debitum 
pastoralis officii urgeat et publice utilitatis intersit, ut 
qui nec Deum timent nec deferunt Ecclesie neque censuram 
canonum reverentur et, quasi descendentes in profundum 
malorum, contempnunt, quamvis eis displiceat , ad salu- 
tem etiam trahamus invitos, nos, nolentes ne ex dissimula- 
tione tam longa nos tua culpa reddat obnoxios, ne, si nos 
vel te, quod absit, incorrectum Deus de hac vita subtra- 
heret, anima tua de nostris manibus requiratur, neve tui 
custodia, quam suscepimus in commisso nobis officio Apos - 
tolice servitutis, in nostrum cedat periculum et discrimen ac 
perditionem multorum, dissimulando talia et diutius to- 
lerando, ecce amore paterno commoti, qui omnem vincit 
affectum, ex affluentia materne sollicitudinis excitati, ad 
providendum ne perdat cum impiis Deus animam tuam 
neve tua et tam ameni 1 regni claritas malis 2 et detestan- 
dis insolentiis denigretur, deliberatione cum fratribus nos- 
tris super hoc habita pleniori, venerabiles fratres nostros 
archiepiscopos , episcopos ac dilectos filios electos et Cis - 
terciensis, Cluniacensis, Premonstratensis nec non Sancti 
Dyonisii in Francia, Parisiensis diocesis, et Majoris Tu- 
ronensis, ordinis sancti Benedicti, monasteriorum abbates 
et capitula ecclesiarum cathedralium regni tui, ac magistros 
in theologia et in jure canonico et civili, et nonnullas alias 
personas ecclesiasticas oriundas de regno predicto, per 
alias nostras patentes litteras, certo modo ad nostram pre- 
sentiam evocamus : mandantes eisdem, quod in kalendis 
novembris futuris proxime, quas eis pro peremptorio ter- 
mino assignamus, nostro se conspectui representent, ut, 
apud te ac alios sublata repentini exceptione consilii, quin 
immo maturiori cautela servata et frustratoriis objectibus 
amputatis , super premissis et aliis deliberate consulamus 
eosdem, cum quibus, sicut cum personis apud te suspicione 
carentibus, quin potius acceptis et gratis, ac diligentibus 
nomen tuum, et affectantibus statum prosperum regni tui, 
tractare consultius et ordinare salubrius valeamus que ad 
premissorum emendationem tuamque directionem 3 , quietem 
atque salutem, ac bonum et prosperum regimen ipsius regni 
videbimus expedire. Si tuam itaque rem agi putaveris, 
eodem tempore per te vel fideles viros et providos, tue 
conscios voluntatis, ac diligenter instructos, de quibus plene 
valeas habere fiduciam, hiis poteris interesse, alioquin 

1. Apud Dupuy : amati. 

2. Ms : malibus. 

3. Apud Dupuy : quam directionem. 

tuam vel ipsorum absentiam divina replente presentia , in 
premissis et ea contingentibus ac aliis , prout superna nobis 
ministraverit gratia et expedire videbitur , procedemus . Tu 
autem audies quid loquetur in nobis Dominus Deus noster : 
in quibus tamen sine offensa Dei , scandalo et periculo Ec- 
clesie, offensione justitie et utilitatis publice lesione, 1 
honoris tui poterimus minorationis 2 vitare dispendia , de- 
ferre tibi disponimus , et tui etiam culminis salubria comoda 
promovere , si te correxeris et habilitaveris ad gratiam pro- 
merendam. Ceterum , licet super premissis et similibus , ad 
excusandas excusationes in peccatis , te aliqui excusare 
nitantur , non tantum ea tibi quantum et tuis pravis consi- 
liariis imputando , in hoc tamen tu inexcusabilis compro- 
baris , quod tales consiliarios , honoris tui utique destructo - 
res, tueque salutis et fame falsos et impios consumptores , 
assumis et retines , eisque regium prebes assensum, qui ad 
tam enormia et delectabilia te inducunt . Hi sunt quasi falsi 
prophete 3 suadentes tibi falsa et stulla , quia non viderunt 
a Domino visionem. Ergo fraudulentis detractionibus et 
subversionibus talium , sub adulationis et falsi consilii uti- 
que velamento confictis, minime quesumus acquiescas , quia 
in vastitate quadam hostili devorant incolas regni tui , et 
non tibi sed eis mellificarunt apes. Isti sunt secretiora 'illa 
hostilia , per que ministri Del sacrificia que superponeban- 
tur 4 a rege clanculo 5 asportabant. Hi sunt qui sub, umbra 
tui, longa manu , tua et aliorum bona diripiunt, et, sub ob- 
tentu justitie palliate, subditos opprimunt, ecclesias gravant 
et redditus alienos violenter invadunt , pupillo et vidue non 
intendunt, sed impinguantur 6 lacrymis 7 et divitum op- 
pressione 8 , discordias suscitant et fovent, guerras nutriunt 
ac pacem de regno tollere pravis operationibus non veren- 
tur 9 . Verumtamen cadit in hoc illa prava dissimulatio 
Judeorum, qui, dum linguis crucifigentes Dominum, di- 
centes tamen eis non licere interficere quemquam, trade- 
bant eum occidendum militibus, ut ab eis culpa in alios 
transferretur 10 . Tantam 11 namque prudentiam Deus tibi 
ministrat ex alto, tantam vides et audis in aliis, quorum 
potes exemplo doceri, totque libi meminimus salubria con- 
silia destinasse, quod, si tu studia converteres soler ter ad 
bonum, talium te curares consiliariorum juvamine com- 

1. Ms : et. 

2. Ms : immo rationis. 

3. Ms : prohete. 

4. Ms : ponebat. 

5. Ms : baculo. 

6. Ms : impugnantur. 

7. Ms : lacrymas. 

8 . Ms : oppressorum. 

9. Ms : merentur. 

10. Ms : transferatur. 

11. Ms : tantum. 


munire, qui te in stultum finem nequaquam impingerent , 
sed ad incrementa salutis et utilitatis publice prudentius 
animarent ; sed timemus ne apud te, cujus interiores oculi 
putantur illicitis excitati vilescat sermo dominicus et 
verba, edificativa vite, productiva salutis, amoris defectui 2 
ascribantur. Ad hec, ne Terre Sancte negotium, quod 
nostris et tuis ac aliorum fidelium debet carius insidere 
precordiis, nos putes oblivioni dedisse, memorare, fili, et 
discute quod progenitores tui Christianissimi principes, 
quorum debes laudanda vestigia solerti studio et claris 
operibus imitari, exposuerunt olim personas et bona in 
subsidium dicte Terre, sed, Saracenorum invalescente 
perfidia et Christianorum ac maxime tua et aliorum regum 
et principum devotione solita tepescente, Terra eadem 
tuis utique temporibus, heu! deperdita noscitur et pros- 
trata. Quis itaque canticum Domini cantat in ea, quis 
assurgit in ejus subsidium et recuperationis oportune 
juvamen adversus impios Saracenos, malignantes et 
operantes iniquitatem ac debacchantes in illa. Ad ejus 
quippe succursum arma bellica periisse videntur et ab- 
jecti sunt clippei fortium qui contra hostes fidei dimi- 
care solebant. Enses et gladii evaginantur in domesticos 
fidei et serviunt in effusionem sanguinis Christiani, et, 
nisi a populo Dei domestice insolentie succidantur et 
pax ei proveniat salutaris, Terra illa, fedata actibus ma- 
lignorum, a periculo desolationis et miserie per ejusdem 
populi ministerium 3 non resurget. Si hec et similia 
hiis benivola mente revolvas, invenies quod obscuratum 
est aurum et color optimus immutatus. An non ignomi- 
nia et confusio magna tibi et aliis regibus et principi- 
bus Christianis adesse dinoscitur, quod versa est ad 
alienos hereditas Jhesu Christi et sepulcrum ejus ad 
extraneos devolutum? Qualem ergo retributionis gra- 
tiam merebuntur apud Dominum reges et principes et 
ceteri Christiani, in quibus Terra querit respirare pre- 
dicta, si non est qui substentet eam ex omnibus filiis 
quos genuit ipse Deus, nec est qui supponat manum ex 
omnibus quos nutrivit? Clamat enim ad Dei filios civitas 
Jerusalem, et suas exponit augustias, et in remedium 
doloris ejus filiorum Dei implorat affectus. Si ergo filius 
Dei es, dolores ejus excipias; tristare et dole cum ipsa, 
si diligis bonum ejus. Tartari quidem pagani et alii 
infideles eidem Terre succurrunt, et ei non subveniunt 
in ea Christi sanguine pretioso redempti, nec est qui 
consoletur eam ex omnibus caris ejus. Hoc a dissidiis 
privatis obvenit, dum utilitas publica cupiditatis ardore 
consumitur, nonnullis que sunt sua querentibus, non 

1. Apud Dupuy : exccieati. 

2. Ms : defectu. 

3. In regesto : misterium. 

que Christi, quorum peccata Deus, ultionum Dominus, 
non solum in ipsis vindicat sed etiam in progenies eo- 
rumdem. Tremenda sunt itaque Dei judicia et timenda, 
ante que non parantes justitiam damnabuntur, justus 
autem de augustia liberabitur et cadet impius in la- 
queum quem tetendit. Tu vero, fili, communiens in tri- 
bus temporibus vitam tuam, ordinando presentia, reme- 
morando preterita et previdendo futura, sic te prepares 
in premissis et aliis sic reformes, quod ad judicium Dei et 
nostrum ab illo dependens non damnandus accedas , ut in 
presenti divinam gratiam et in futuro salvationis ac re- 
tributionis eterne gloriam merearis. Dat. Lalerani, non. 
decembris, anno septimo. 

Potthast, 25097. 


4425 (cii) Latran, 6 decembre 1301. 

Notificatur prselatis regni Franciae tenor epistolae « Asculta 
fili » incipientis, regi Franciae nuper missae *. (fol. 136.) 

Bonifatius etc. venerabilibus fratribus archiepiscopis 
et episcopis, et dilectis filiis electis et . . Cisterciensis, . 
Gluniacensis, et.. Premonstratensis, necnon Sancti Dio- 
nysii in Francia, Parisiensis diocesis, et Majoris Turo- 
nensis, ordinis sancti Benedicti, monasteriorum abbati- 
bus; necnon capitulis ecclesiarum cathedralium regni 
Francie et doctoribus in theologia et magistris in jure 
canonico et civili de regno natis eodem salutem etc. Ex 
rationabilibus causis moti mittimus charissimo in Christo 
filio nostro Philippo, regi Francie illustri litteras nostras 
infrascripti tenoris qui talis est: « Bonifacius etc., cha- 
rissimo in Christo filio Philippo, regi Francie illustri. 
Asculta, fili charissime », et cetera ut in proxima su- 
periori usque in finem. Vos igitur potissime, quos per 
alias nostras litteras ad presentiam nostram sub certa 
forma vocamus, supradictum tenorem diligentius atten- 
datis, et super contentis in eo sic vos modis congruis in- 
formetis, quod possitis consultius, certius et salubrius 
vestra nobis dare consilia in agendis. Dat. Laterani, 
viii id, decembris, anno septimo. 

Potthast, 25103. 


4426 (cm) Latran, 5 decembre 1301. 

Vocantur praelati regni Franciae Romam, kalendis novembris 
proxime futuris, de injuriis a rege Franciae ecclesiis et perso- 

1. Notatur in margine crux nigro atramento scripta. 


nis ecclesiasticis in regno Franciae et alibi ac etiam aliis 
illatis cum papa consulturi i. (fol. 136.) 

Bonifatius etc. . venerabilibus fratribus universis ar- 
chiepiscopis et episcopis, ac dilectis filiis, electis et ca- 
pitulis ecclesiarum cathedralium regni Francie, ac doc- 
toribus in theologia et magistris in jure canonico et 
civili de regno natis eodem salutem etc. Ante promo- 
tionem nostram ad summi Apostolatus officium, dum 
adhuc nos minor status haberet, et post usque in pre- 
sentiarum,* multa sunt nostro Apostolatui reserata fide 
digna assertione multorum, quorum nonnulla etiam ad 
contingentia regna et populos in mali exempli perniciem 
sunt diffusa, et ea multos ex vobis credimus non latere, 
super excessibus, culpis, insolentiis, injuriis atque damp- 
nis, que prelatis, ecclesiis et personis ecclesiasticis, re- 
gularibus et secularibus, in regno Francie constitutis et 
alibi per charissimum in Christo filium nostrum Phylip- 
pum, regem Francie illustrem, et officiales suos seu ba- 
livos multipliciter inferuntur; ac etiam paribus, comiti- 
bus aliisque nobilibus, universitatibus et populo dicti 
regni, prout hec et alia in aliis nostris litteris, quas eidem 
regi dirigimus, seriosius continetur. Unde super hoc cum 
fratribus nostris deliberatione habita pleniori, de ipso- 
rum fratrum consilio, ad nostram presentiam vos provi- 
dimus evocandos. Quocirca universitatem vestram mo- 
nemus, rogamus et hortamur attente, per Apostolica 
scripta vobis in virtute obedientie districtius injungentes, 
quatinus in kal. novembris proximo futuris, quas vobis 
pro peremptorio termino assignamus, instructi et infor- 
mati super premissis et aliis, super quibus instructionem 
et informationem vestram videritis opportunam, vos, 
fratres archiepiscopi et episcopi, necnon electi, doctores 
et magistri, personaliter, vos vero capitula, per procu- 
ratores ydoneos cum sufficienti mandato et informatos 
plenius, nostro vos conspectui presentetis, ut super pre- 
missis et ea contingentibus vestra possimus habere con- 
silia, qui apud eumdem regem suspicione caretis, et sibi 
et regno accepti estis et grati, et diligitis ipsum regem ; 
necnon tractare, dirigere, statuere, procedere, facere et 
ordinare que ad honorem Dei et Apostolice Sedis, aug- 
mentum catholice fidei, conservationem ecclesiastice 
libertatis, ac reformationem regis et regni, correctionem 
preteritorum excessuum, et bonum regimen regni ejus- 
dem viderimus expedire. Nos enim ipsi regi per alias 
nostras significamus litteras, ut si rem suam agi puta- 
verit in premissis, suaque crediderit interesse, per se vel 
per fideles viros et providos, sue conscios voluntatis, ac 
diligenter instructos, cum sufficienti mandato, coram no- 

i. Notatur in margine crux nigro atramento scripta. 

